Преузето са <https://pravno-informacioni-sistem.rs>

Службени гласник РС 89/2024, Датум: 8.11.2024.

**4927**

На основу члана 34. став 7. Закона о подстицајима у пољопривреди и руралном развоју („Службени гласник РС”, бр. 10/13, 142/14, 103/15, 101/16 и 35/23),

Министар пољопривреде, шумарства и водопривреде доноси

**ПРАВИЛНИК**

**о изменама Правилника о подстицајима за инвестиције у физичку имовину пољопривредног газдинства за набавку квалитетних приплодних грла за унапређење примарне сточарске пољопривредне производње**

Члан 1.

У Правилнику о подстицајима за инвестиције у физичку имовину пољопривредног газдинства за набавку квалитетних приплодних грла за унапређење примарне сточарске пољопривредне производње („Службени гласник РС”, бр. 68/23 и 80/24), у члану 2. тачка 6) речи: „тов у систему „крава – теле”” замењују се речима: „из система „крава – теле””.

У тачки 7) речи: „од 24 месеца” замењују се речима: „од 24 месеца које се телило”.

Члан 2.

У члану 3. тачка 1) подтачка (1) речи: „од десет” замењују се речима: „од осам”.

У подтачки (3) речи: „од 12 до 34 месеца” замењују се речима: „од 10 до 30 месеци”.

Подтачка (4) брише се.

Члан 3.

У члану 5. став 1. речи: „из члана 3. тачка 1) подтачке (1)–(4),” замењују се речима: „из члана 3. тачка 1) подтач. (1)–(3)”.

Члан 4.

У члану 8. тачка 5) речи: „из члана 3. тачка 1) подтачке (1)–(4),” замењују се речима: „из члана 3. тачка 1) подтач. (1)–(3)”.

Подтачка (3) брише се.

Члан 5.

У члану 11. став 5. речи: „из члана 3. тачка 1) подтачке (1)–(4),” замењују се речима: „из члана 3. тачка 1) подтач. (1)–(3)”.

Тачка 2) брише се.

Члан 6.

У члану 12. став 1. речи: „из члана 3. тачка 1) подтачке (1)–(4),” замењују се речима: „из члана 3. тачка 1) подтач. (1)–(3)”.

У тачки 1) запета и речи: „као и назнаку да је предмет набавке стеона јуница, ако се захтев подноси за подстицаје из члана 3. тачка 1. подтачка (4) овог правилника” бришу се.

Члан 7.

Члан 19. мења се и гласи:

„Члан 19.

Приликом пријема захтева за остваривање права на подстицаје, Управа проверава да ли је захтев правилно попуњен, да ли је приложена уредна прописана документација, као и да ли подаци који су унети у захтев одговарају подацима из регистара и евиденција у електронском облику из члана 17. овог правилника.

Ако захтев за остваривање права на подстицаје није правилно попуњен, или ако уз захтев за остваривање права на подстицаје није приложена уредна прописана документација или ако подаци који су унети у захтев за остваривање права на подстицаје не одговарају подацима из регистара и евиденција у електронском облику из члана 17. овог правилника, Управа обавештава подносиоца неуредног захтева за остваривање права на подстицаје на који начин да уреди тај захтев и то у року који не може бити краћи од осам дана од пријема обавештења, уз упозорење на правне последице ако не уреди захтев за остваривање права на подстицаје у року, у складу са законом којим се уређује општи управни поступак.

Управа решењем одбацује захтев за остваривање права на подстицаје:

1) ако је поднет од стране лица које не испуњава услове из чл. 5. и 6. овог правилника;

2) ако није поднет у року одређеном јавним позивом;

3) ако није поднет путем софтверског решења еАграр;

4) ако подносилац не уреди свој захтев на начин из става 2. овог члана;

5) у другим случајевима у складу са законом.

Ако се провером података из регистара и евиденција у електронском облику из члана 17. овог правилника утврди да подносилац захтева има доспелих неизмирених дуговања према министарству надлежном за послове пољопривреде, по основу раније остварених подстицаја, субвенција и кредита, или има неизмирене доспеле обавезе по основу јавних прихода, Управа о томе обавештава подносиоца захтева и омогућава му да у року који не може бити краћи од осам дана од пријема обавештења, измири дуговања, односно обавезе, уз упозорење на правне последице ако не испуни услове за остваривање права на подстицаје, у складу са законом којим се уређује општи управни поступак и овим правилником.

После административне провере захтева за остваривање права на подстицаје, Управа налаже надлежном пољопривредном инспектору проверу испуњености услова за остваривање права на подстицаје на терену, у складу са законом којим се уређују подстицаји у пољопривреди и руралном развоју.

Ако се административном провером и провером на терену утврди да захтев испуњава прописане услове за остваривање права на подстицаје и ако по редоследу подношења захтева постоје расположива финансијска средства опредељена јавним позивом, директор Управе доноси решење којим се кориснику подстицаја утврђује право на подстицаје у износу утврђеном у складу са посебним прописом којим се уређује расподела подстицаја у пољопривреди и руралном развоју и налаже исплата на наменски рачун корисника подстицаја отворен код пословне банке и пријављен у Регистру.

Решењем из става 6. овог члана кориснику подстицаја за инвестиције из члана 3. тачка 1) подтачка (5) овог правилника одређује се рок у коме је дужан да у потпуности реализује одобрену инвестицију из предрачуна и Управи поднесе документацију којом се доказује реализација одобрене инвестиције.

Корисник подстицаја из става 7. овог члана дужан је да у потпуности реализује инвестицију под условима, на начин и у року одређеним решењем којим је одобрено коришћење подстицаја и у том року Управи достави документацију из члана 12. став 1. тач. 1)–6) овог правилника, којом доказује реализацију одобрене инвестиције.

Решење из става 6. овог члана садржи и податке о обавезама корисника подстицаја у складу са законом којим се уређују подстицаји у пољопривреди и руралном развоју и овим правилником.”

Члан 8.

У члану 20. ст. 1, 3, 5–8, 12. и 13. речи: „из члана 19. став 6.” замењују се речима: „из члана 19. став 7.”

Члан 9.

У члану 21. ст. 1. и 2. речи: „из члана 19. став 6.” замењују се речима: „из члана 19. став 7.”

Члан 10.

У члану 24. став 5. тачка 3) брише се.

У ставу 6. тачка 3) речи: „10.000.000 динара” замењују се речима: „5.000.000 динара”.

Члан 11.

Овај правилник ступа на снагу наредног дана од дана објављивања у „Службеном гласнику Републике Србије”.

Број 2981308 2024 14840 007 001 012 001

У Београду, 7. новембра 2024. године

Министар,

др **Александар Мартиновић,** с.р.